**Správa výboru misie**

**Západného dištriktu ECAV na Slovensku za rok 2022**

Dôstojný dištriktuálny konvent, bratia a sestry v Pánovi Ježišovi Kristovi!

*...aby Kristus prebýval vierou vo vašich srdciach...*

*Ef 3, 17*

V roku 2022 Výbor misie ZD ECAV zasadal online **23. 3. 2022** a**6. 9. 2022**.

**Online kázňové prípravky k pôstu a Veľkej noci** sa uskutočnili **28. 2. 2022** v spolupráci ZD a VD ECAV v aplikácii ZOOM. V biblickom úvode sa prítomným prihovoril b. biskup ZD ECAV J. Hroboň. Počas stretnutia odznela prednáška *Mgr. Jána Matisa,* zborového farára CZ Košice Terasa *Cyklus kázní na tému „Baránok Boží“ a „Kaifáš“* a prednáška *Mgr. Petra Mihoča,* biskupa VD ECAV *Cyklus kázní na tému „Pôst na 4 spôsoby“.* Po prednáškach nasledovala diskusia. Prihlásení účastníci dostali následne aj písomne vypracované kázňové prípravky od 1. pôstnej nedele po 2. slávnosť veľkonočnú na základe biblických textov z tzv. Nitrianskych perikop, ktoré reflektujú nielen liturgický sviatok, ale aj jednotlivé články Augsburského vyznania a v kazateľskej praxi sa často nevyužívajú, vypracované ordinovanými ECAV na Slovensku. Na kázňových prípravkách sa zúčastnilo 75 duchovných.

**Semináre pre neordinovaných** určené pre duchovných ZD, členov presbyterstva a najbližších pracovníkov v CZ nadväzovali na predchádzajúce stretnutia a konali sa v podobe pracovného interaktívneho tréningu na tému: *Hodnoty, ciele a vízia CZ* v spolupráci s Evanjelizačným strediskom (EVS) pod vedením lektorov Mgr. Slavomíra Slávika, PhD., riaditeľa EVS a Mgr. Ondreja Kolarovského. Venovali sa témam Ako budovať lepšie vzťahy v CZ a v tíme; Prečo a ako stanovovať ciele v CZ a v tíme, Ako uskutočňovať zmenu v CZ. Všetci účastníci dostali pracovný materiál, ktorý využívali na stretnutí a poslúžil im aj k ďalšiemu premýšľaniu v tejto oblasti. Semináre sa konali na troch miestach, aby boli dostupné bratom a sestrám zo všetkých seniorátov ZD: 2.4.2022 - Galanta, 3.4.2022 - Trenčianske Stankovce, 9.4.2022 - Zvolen, 2.10.2022 – Galanta, 9.10.2022 - Trenčianske Stankovce. Vo Zvolene seminár 1.10.2022 nebol kvôli slabému záujmu. Seminárov sa zúčastnilo spolu 200 účastníkov.

**Služby Božie v prírode** sa konali na troch miestach.

Prvé služby Božie v prírode sa konali **18. 6. 2022** v **Kremnických Baniach** v **"Strede Európy"** ktoré v spolupráci pripravili ZVS ECAV, CZ Kremnica a ZD ECAV. Slávnostným kazateľom bol b. biskup ZD Ján Hroboň. V liturgii poslúžili b. konsenior ZVS Jozef Pacek, s. farárka Slavka Koštialová z CZ Banská Bystrica, b. farár Ján Čáby z CZ Ostrá Lúka a b. farár Branislav Kováč z CZ Zvolenská Slatina. V programe vystúpili Kremnický banícky spevácky zbor FOKOŠ, skupina Romana Dovalu Podľa Božej mapy, kapela Crossroads z Banskej Bystrice, ľudové zoskupenie z Blaufussu. Pre deti boli pripravené tvorivé dielne, ktoré zabezpečila s. farárka Anna Kukulová z CZ Cerovo. Zúčastnilo sa 120 ľudí.

**5.7.2022** sa už tradične konalislužby Božie na **Branči,** ktoré v spoluprácipripraviliCZ Sobotište, MYS ECAV a ZD ECAV. Slávnostným kazateľom bol b. biskup ZD Ján Hroboň. Na službách Božích prítomných pozdravil b. emeritný biskup Július Filo a generálny duchovný Ozbrojených sila a ozbrojených zborov SR plk. Mgr. Viktor Sabo. Obohatením služieb Božích bola hudobná skupina Prázdny kríž z CZ Soľ a vystúpenie detského speváckeho zboru Sobotišskí Chrumkáči. Počas služieb Božích sa konala detská besiedka. Po skončení služieb Božích si návštevníci mohli pozrieť novo otvorený Habánsky mlyn v Sobotišti. Rovnako bola možnosť pozrieť si modlitebňu na Podbranči. Zúčastnilo sa 200 ľudí.

Tretie služby Božie v prírode sa konali **10.9.2021** na amfiteátri v **Galante**. Pri príležitosti 75. výročia presídlenia Slovákov z Dolnej zeme bol pripravený pestrý program, na ktorom sa stretli hostia zo zahraničia aj domáci. V liturgii poslúžili Mária Popić – seniorka DNS, Ján Jančo – ev. farár v Kalnej nad Hronom, Ondrej Majling – ev. farár v BA Legionárskej a domáci b. farár Miroslav Kerekréty. Dialogickou kázňou zvestovali Slovo Božie b. biskup ZD Ján Hroboň a Dušan Tillinger ev. farár v Kanade. Prítomných pozdravili pozvaní hostia – Marián Čop, biskup ECAV v Prahe a Attila Szpisák ev. farár v Slovenskom Komlóši. Hudbou poslúžila skupina Crossroads z Banskej Bystrice, spevácke zbory z Diakoviec a Nitry a detský orchestrík z Bratislavy. Pre deti bola pripravená besiedka, ktorú pripravila s. farárka Michaela Ravasz Pogányová z Plavých Vozokán. V popoludňajšom programe sme privítali moderátorku RTVS Katarínu Martinkovú, historika Ľubomíra Kmeťa a b. Ľuboša Hasiča z Kalnej nad Hronom. Zúčastnilo sa 250 ľudí.

**Dištriktuálna pastorálna konferencia** sapo dvoch rokoch pandémie konala prezenčne **25.4.2022** vo **Zvolene.** V prvej časti konferencie prednášal David Patty na *tému Revitalizácia cirkevných zborov*. Bratia z EVS Ondrej Kolárovský a Slavomír Slávik pripravili interaktívny tréning *Odolný život - Ako horieť a nevyhorieť*. Počas konferencie bol čas aj na spoločné rozhovory a spoločné zdieľanie. Zúčastnilo sa 58 duchovných.

**4. ročník Festivalu chrámovej piesne** sa uskutočnil **8.10.2022** v evanjelickom kostole Svätého Ducha v **Nitre.** Festival chrámovej piesne je súťaž speváckych zborov, ktorú pravidelne každé dva roky pripravuje ZD ECAV v spolupráci s výborom chrámovej hudby a hymnológie ECAV. Prihlásilo sa 6 speváckych zborov, päť do súťažnej a jeden do nesúťažnej kategórie. V úvode privítal prítomných b. dozorca z domáceho CZ Nitra – Ján Huba. Brat biskup Ján Hroboň v duchovnom úvode spomenul, že chválospev zázračne mení ťažkú situáciu. Celú súťaž moderoval b. farár Jozef Pacek z CZ Kremnica. Spevácke zbory sa mohli prihlásiť do súťažnej alebo nesúťažnej kategórie. V nesúťažnej kategórii odzneli piesne v podaní speváckeho zboru Ratolesť z CZ Horné Zelenice. V súťažnej vystúpili Evanjelický a. v. spevokol Vyšný Žipov, Stafides – CZ Pezinok, Laudate – BA Petržalka, Nitriansky evanjelický a. v. spevokol, Spojené spevácke zbory ECAV – CZ Senica a CZ Senica Čáčov. Prihlásil sa aj jeden spevácky zbor z Východného dištriktu z CZ Vyšný Žipov. Po vystúpení všetkých zborov porota v zložení Jany Pastrokovej, Kataríny Juríkovej a predsedu poroty Ondreja Šaraya vyhodnotila poradie umiestnenia jednotlivých speváckych zborov. Na záver si dirigenti prevzali plakety so zlatým, strieborným pásmom a pamätné plakety. V rámci Festivalu bolo aj slávnostné uvedenie nového zborníka piesní z Evanjelického spevníka zostaveného Máriou Jašurdovou, ktorý bude slúžiť pre naše spevokoly. Zúčastnilo sa 150 súťažiacich.

**Misijné dni ZD ECAV** sa konali **4.-6.11.2022** v**Piešťanoch.** Ponúkli pestrý program pre všetky vekové kategórie aj čas na oddych a relax. Vo večernom programe v piatok 4.11.2022 prítomných pozdravil b. biskup ZD Ján Hroboň, odznelo svedectvo a duchovné slovo manželov Tomáša a Lili Tyrlíkovcov, biskupa Sliezskej cirkvi ECAV, spoločné piesne viedla hudobná skupina L + Band CZ BA Legionárska. Bol vytvorený priestor na program pre deti pripravený Detskou misiou a na mládežnícke stretnutie s biblickým výkladom a voľným programom s Inside. Sobotňajší dopoludňajší program ponúkol ako hlavný bod prednášku Maxa Kašparů *Vzťahy a stavy* s následnou diskusiou a priestorom na otázky od poslucháčov. Čas pre deti zabezpečila Detská misia a mládežnícke stretnutie s biblickým výkladom a voľným programom Inside. V programe bol priestor na spoločné modlitby, spoločné piesne a hudobné vstupy. Poobedňajší program pokračoval individuálnym poradenstvom v manželskej kríze, problémami s teenagermi, deťmi a problémami v rodine. Hostia v poradenstve boli Ester Jankovičová, Martin Balko, Eva Eľková a Max Kašparů. Nasledovala moderovaná diskusia s hosťom Maxom Kašparů *Choroby súčasnej rodiny* a bolo pripravené divadielko pre deti s Martinom Žákom. Večerný program bol naplnený príbehmi, svedectvami, modlitbami a duchovným slovom na tému Vďačnosť poslúžil b. biskup ZD Ján Hroboň. Spoločné piesne viedla hudobná skupina L + Band CZ BA Legionárska a opäť bol priestor na stretnutie detí s Detskou misiou a na mládežnícke stretnutie s biblickým výkladom a voľným programom s Inside. Evanjelizačný víkend bol ukončený nedeľnými spoločnými službami Božími a poskytol požehnaný čas pre všetkých prítomných. Zúčastnilo sa spolu cca 200 ľudí.

**Online Kázňové prípravky k adventu a Vianociam** sa uskutočnili **23.11.2022** v spolupráci ZD a VD ECAV cez aplikáciu ZOOM. Začali rannou pobožnosťou vedenou b. biskupom VD ECAV P. Mihočom, po ktorej nasledovala odborná homiletická exegéza na text z Matúšovho evanjelia 11, 2–5 na tému: „*Komu je blaze*“ s následnou aplikáciu do praxe a diskusiou. Prednášal zahraničný hosť Mgr. Ing. Martin Horák, Th.D., farár zboru Českobratskej cirkvi evanjelickej v Brne II. Všetci účastníci po ukončení stretnutia dostali darček v podobe kázňových prípraviek na tzv. „Nitrianske perikopy“ (kázeň na vybraný biblický text a konkrétny článok Augsburského vyznania) od 1. adventnej nedele do Zjavenia Krista Pána mudrcom, ktoré im majú uľahčiť prípravu na nadchádzajúce adventné obdobie a vianočné sviatky. Na kázňových prípravkách sa zúčastnilo cca 80 duchovných.

Ďalšiu časť správy tvoria aktivity VM jednotlivých seniorátov Západného dištriktu ECAV. Keďže vzhľadom na stále pretrvávajúcu pandemickú situáciu v súvise so šírením COVID-19 museli byť mnohé podujatia aj na úrovni seniorátov zrušené, uvádzame len podujatia, ktoré sa v roku 2022 podarilo v seniorátoch uskutočniť.

***Bratislavský seniorát***

***Správu predložila:*** ***ThDr. Andrea Lukačovská****, predsedníčka VMV BAS ECAV*

**Seniorálne stretnutie Spoločenstva evanjelických** **žien** sa konalo22.5. 2022 v CZ Trnava na tému *Poďme spolu k modlitbám*. Na základe biblických textov sa zamýšľali a modlili s. Zuzana Slížiková, Andrea Lukačovská, Petra Košálková a Daniela Horínková. So skúsenosťami dobrovoľníka na hranici SR a Ukrajiny sa podelil domáci b. farár Radomír Vařák. V úvode stretnutia sa prihovorila predsednícka SEŽ Eva Oslíková. Uskutočnilo sa niekoľko podujatí **pre mládež: Tímový víkend (**11.-13.2.2022); **Víkend 1** (1.-3.4.2022)a **Víkend 2** (8.4-10.4.2022)pre konfirmandov na tému *Dobrý Pastier*; **Víkend 3** (6.-8.5.2022)pre starší dorast na tému *Dobrý Pastier* v Častej-Píla*;* **Letná INSIDE Chata** (28.-31.7.2022)pre starších a služobníkov (17+) v Liptovskom Trnovci; **Tábor** *Alabaster* (14.-21.8. a 21.-28.8.2022)vDechticiach; **Víkend 4** (9.-11.9.2022)prezrelších dorastencov a služobníkov; **Víkend 5** (7.-9.10.2022) a **Víkend 6** (21.-23.10.2022)pre konfirmandov v Častej-Píla; 3 kluby pre dorastencov a konfirmandov. Uskutočnilo sa tiež stretnutie spevokolov, súťaž duchovná pieseň, stretnutie žien, stretnutie mužov, stretnutie priateľov diakonie.

***Dunajsko-nitriansky seniorát***

***Správu predložil:*** ***Mgr. Ján Jančo****, predseda VMV DNS ECAV*

**Seniorátne stretnutie spoločenstva žien – sestier** sa konalo 29.5. 2022 v Hontianskej Vrbici. Prednáškou na aktuálnu tému presídlenie pri 75. výročí poslúžil b. konsenior Martin Riecky. **Športový deň DNS** sa uskutočnil 14.5. 2022 v Jabloňovciach. Zúčastnilo sa 40 mladých zo 7 CZ a súťažili v disciplínach volejbal, futbal, vybíjaná, stolný tenis, basketbal. **Seniorátny tábor DNS** sa uskutočnil 18-27.7. 2022 v misijnom centre v Jabloňovciach. Zúčastnilo sa ho 28 detí. Téma tábora bola *S Bohom nie si ktokoľvek*. **Seniorátny deň** sa konal 17.9.2022 a zúčastnilo sa cca 120 účastníkov rôznych vekových skupín. Zvesťou slova Božieho poslúžil b. Ivan Boženík. **Konferencia rodín DNS** sa konala25.9. 2022 v Nitre. **Konferencia presbyterov** sa uskutočnila v CZ Kalná n. H. Prednášal b. em. biskup Prof. ThDr. Július Filo na tému: *Biblické pozvanie pre nás - hospodárme so všetkými Božími darmi*. Zúčastnilo sa cca 85 ľudí.

***Hontiansky seniorát***

***Správu predložila: Mgr. Anna Kukulová****, poverená predseníčka VMV HOS ECAV*

VM aktivity sa konali len v rámci cirkevných zborov aj to v menšom počte ako pred pandémiou. V advente bola ponúknutá adventná tvorivá večiereň.

***Myjavský seniorát***

***Správu predložila:******Mgr. Lenka Sedláčková****, predsedníčka VMV MYS ECAV*

Uskutočnila sa **Dávidova harfa,** súťaž v speve duchovnej piesne, v hre na hudobný nástroj a v recitácii. V CZ Holíč sa uskutočnilo **seniorálne stretnutie detských besiedok.** Program pripravila Detská misia na tému *Traja kamaráti*. Zúčastnilo sa cca 80 detí. **Služby Božie** na Myjavských folklórnych slávnostiach MFS sa konali 19.6.2022. 4. ročník kresťanského festivalu **MY FEST,** na ktorom participujú kresťania všetkých spoločenstiev v senioráte, sa konal 2. 7. 2022 v amfiteátri Trnovec s programom pre celé rodiny. Zvesťou slova Božieho poslúžil b. farár Ján Čermák a vystúpil detský spevácky zbor Sobotišskí chrumkáči. **Služby Božie na Branči** sa tradične konali 5. 7. 2022. Slávnostným kazateľom bol b. biskup ZD Ján Hroboň. V programe vystúpili kapela Prázdny kríž zo Soli, detský spevácky zbor Sobotišskí chrumkáči. Pre deti bol pripravený detský program. Na službách Božích pozdravom povzbudili emeritný biskup Július Filo a generálny duchovný Ozbrojených sila a ozbrojených zborov SR – plk. Mgr. Viktor Sabo. **Seniorálne stretnutie žien** sa uskutočnilo 20.11.2022 v Prietrži. Božím slovom poslúžil b. farár Marcel Ištván. Hosťom bola predsedníčka SEŽ Eva Oslíková. Zúčastnilo sa 100 žien zo všetkých CZ. Modlitebné spoločenstvo MYS sa zišlo v CZ Senica - Čáčov, Brezová pod Bradlom, Kostolné, Sobotište, Košariská. **Klub iSKejp412** – klub pre dorast a mládež sa konal 18. 6. 2022 na tému *Živý organizmus* a Vianočný klub iSKejp412 bol 16. 12. 2022. **KONFIVÍKEND** sa konal 22.- 24. 4. 2022 v Misijnom stredisku PRAMEŇ na Súši a zúčastnilo sa 29 konfirmandov. Športový turnaj **iSKejp412 games** sa konal 17. 9. 2022 v CZ Sobotište. 84 mladých ľudí súťažilo vo florbale, futbale a plážovom volejbale.

***Novohradský seniorát***

***Správu predložil: Mgr. Samuel Velebír****, predseda VMV NOS ECAV*

V závere októbra sa vo Veľkom Krtíši konalo spoločné **stretnutie dorastu a mládeže NOS**. Tému *Po stopách pravdy* predstavili b. senior Ján Ruman a tajomník pre prácu s mládežou b. Michal Meliško. Spoločné **slávnostné stretnutie žien** sa konalo 13.8. 2022 v Lučenci s prednáškou s. Zuzany Vaľovskej na tému *Fakty, ktoré fakt nie sú v Biblii*. **Seniorátny deň NOS** sa konal 17.9. 2022 vo Veľkom Lome, kde si pripomenuli nedožité 100 narodeniny prvej evanjelickej farárky D. Bancíkovej, ktorá vo Veľkom Lome pôsobila niekoľko rokov. Na spoločných službách Božích zvesťou kázne poslúžila s. farárka Michnová (ČBE). V príhovoroch a v liturgii poslúžili s. farárky z Maďarska, Poľska a Moravy. Výstava a fotografie priblížili život s. farárky Bancíkovej. Stretnutie pokračovalo osobnými spomienkami na s. farárku a s. farárky zo zahraničia aj z NOS priblížili svoje osobné príbehy povolania do oltárnej služby a skúsenosti, ktoré ako ženy v kňazskej službe prežívajú. Zúčastnilo sa cca 200 ľudí. V roku 2022 pokračovala akcia Koľko lásky sa zmestí do krabice od topánok. Od marca prebiehala pomoc ukrajinským občanom. Ženy SEŽ sú zapojené do Misie na Níle. NOS navštívila s. Magdalene Seiler a predstavila prácu a misijnú činnosť v nemocnici v Egypte.

***Považský seniorát***

***Správu predložila: Mgr. Jana Drottnerová****, predsedníčka VMV POS ECAV*

**Seniorátne stretnutie mládeže POS** sa konalo **26.11. 2022** v Bánovciach nad Bebravou s témou „*Cestou – necestou*“ Rečníkom bol Tomáš Ilavský z Trenčína, pracovník oblastného centra SEM Púchov. Stretlo sa spolu 50 mládežníkov. Stretnutie hudobne sprevádzala hudobná skupina mládeže z BnB. Aktivity pre mládež zabezpečil Miroslav Mudrák s mládežou z Púchova. **Spoločenstvo evanjelických žien** sa zapojilo do akcie „*Koľko lásky sa zmestí do krabice od topánok*“. Ženy pripravovali rôzne balíčky pre seniorov a sociálne slabších, taktiež humanitárnu zbierku pre ľudí postihnutých vojnou na Ukrajine. **Seniorátny deň POS** sa konal v Bzinciach pod Javorinou pri príležitosti 100 výročia narodenia prvej ordinovanej farárky Dariny Bancíkovej. Prednášku o živote Dariny Bancíkovej spojenú s fotoprezentáciou odprezentovala s. farárka Mária Hroboňová. V pamätnom dome Ľudmily Podjavorinskej, odznela prednáška o jej živote a tvorbe.

***Rimavský seniorát***

***Správu predložila:*** ***Mgr. Viktória Lisáková,*** *seniorka RIS ECAV*

V roku 2022 nebola zorganizovaná žiadna aktivita pre celý seniorát. Konali sa len misijné aktivity v cirkevných zboroch.

***Zvolenský seniorát***

***Správu predložila: Mgr. Andrea Valentová,*** *poverená**predsedníčka VMV ZVS ECAV*

**Seniorátne stretnutie žien** sa konalo 5.6.2022 vo Zvolene. Na tému „*Jedna vedľa druhej - ženy Biblie“* prednášajúca s. Zuzana Vaľovská. Prítomným sa prihovorila aj s. predsedníčka SEŽ ECAV Eva Oslíková. **Konfivíkendovka** sa konala na Králikoch v dňoch 15.-17.9.2022. **Seniorátne stretnutie presbyterov** sa konalo 19.11.2022 v CZ Brezno v Michalovej, kde odznela prednáška psychológa Matúša Kucbela „*Psychologické výhody sociability*“.

Za misijnú prácu v ZD ECAV ďakujem všetkým spolupracovníkom na úrovni dištriktu, seniorátov a cirkevných zborov, všetkým seniorátnym predsedom VM ZD a ich spolupracovníkom, ako aj ostatným bratom farárom a sestrám farárkam, pracovníkom BÚ ZD ECAV vo Zvolene. Za materiálnu i morálnu podporu ďakujem bratovi biskupovi, sestre dištriktuálnej dozorkyni ako aj členom dištriktuálneho presbyterstva. Predovšetkým však ďakujem Pánu Bohu, za Jeho požehnanie, ktorým nás obdaril aj cez podujatia ZD ECAV v roku 2022 a vyprosujem Jeho požehnanie a milosť pre prácu a aktivity v roku 2023.

V Banskej Bystrici 30. 3. 2023

***Mgr. Andrea Valentová***

*predsedníčka VM ZD ECAV*

**Správa o tvorbe a čerpaní Fondu misie 2022**

|  |  |  |  |  |
| --- | --- | --- | --- | --- |
| Názov fondu | Stav k 1.1.2022 | Tvorba | Čerpanie | Stav k 31.12.2022 |
| dištriktuálny príspevok | zúčtovanie HV 2021 |
| **Fond VM** | **91401,24 €** | **26631,50 €** | **0 €** | **- 8695,26 €** | **109337,48 €** |

Fond VM bol tvorený z pravidelných príspevkov cirkevných zborov ZD ECAV vo výške **26631,50** € (0,25 € na člena) a zaúčtovaním hospodárskeho výsledku za rok 2021 vo výške 0€.

Finančné prostriedky z fondu vo výške **8695,26** € boli poskytnuté na realizáciu misijných podujatí cirkevných zborov a seniorátov ZD ECAV.

Predsedníctvo fondu zverejnilo v decembri 2021 **Výzvu Západného dištriktu ECAV na Slovensku na predkladanie žiadostí o poskytnutie dotácie z Fondu misie ZD na realizáciu misijných podujatí v cirkevných zboroch a seniorátoch na území ZD ECAV v roku 2022.**

Cieľom výzvy bolo podporiť realizáciu misijných podujatí v seniorátoch a cirkevných zboroch na území ZD ECAV v roku 2022. Požiadať o dotáciu sú oprávnené všetky senioráty a cirkevné zbory na území ZD, ktoré majú vysporiadané všetky záväzky voči ZD a majú zabezpečené finančné prostriedky vo výške min. 10% z rozpočtu projektu. Pomoc je poskytovaná ako dotácia (nenávratný finančný príspevok). Prostriedky sa udeľujú na základe žiadostí schválených Dištriktuálnym presbyterstvom ZD ECAV. Žiadateľ môže podať iba jednu žiadosť o dotáciu. Dotácia sa poskytuje prevodom na bankový účet žiadateľa formou refundácie nákladov, tj. po uskutočnení podujatia a predložení dokladov.

Celková výška finančných prostriedkov z Fondu misie určená na podporu misijných projektov seniorátov a cirkevných zborov na rok 2022 je **9.193 €**. Dotáciu pre jedného žiadateľa (seniorát alebo cirkevný zbor) je možné poskytnúť v maximálnej výške 500 €.

Žiadosti o poskytnutie dotácie bolo možné podať v termíne od zverejnenia výzvy na webovej stránke ZD ECAV do 31. januára 2022.

Ku dňu **31.1.2022** boli prijaté nasledovné žiadosti o poskytnutie dotácie z Fondu misie ZD ECAV na realizáciu misijných podujatí z cirkevných zborov a seniorátov ZD ECAV:

**CZ Moravské Lieskové VI. ročník Bienále amatérskej fotografie 500 €**

**CZ Plavé Vozokany Letná biblická škola 230 €**

**CZ Trnava Detský denný letný tábor 500 €**

**CZ Senica Čáčov Zborový deň - deň otvorených dverí 500 €**

**CZ Sobotište Spomienkové služby Božie 500 €**

**CZ Tornaľa Zborový deň a Letné denné tábory 500 €**

**CZ Modrá Kráľova Hudobné umenie v Kráľovej 500 €**

**DNS Seniorátny deň DNS 400 €**

**POS Seniorátny deň POS 500 €**

**CZ Očová Na potulkách s biblickými postavami 500 €**

**CZ Kremnica Letný denný tábor pre deti a mládež 500 €**

**CZ Klenovec Denný letný tábor 500 €**

**ZVS Seniorátna konfivíkendovka 500 €**

Všetky CZ mali vyplatené predpisové platby voči ZD ECAV. Ich žiadosti spĺňali kritéria pre poskytnutie príspevku na misijné podujatia v CZ.

**Po formálnom a vecnom vyhodnotení žiadostí Predsedníctvo FM ZD ECAV odporučilo Dištriktuálnemu presbyterstvu ZD ECAV schváliť všetky doručené žiadosti cirkevných zborov a seniorátov ZD ECAV v nimi požadovanej sume. DP ZD ECAV všetky žiadosti schválilo.**

|  |  |
| --- | --- |
| **Použitie fondu VM rok 2022:** |  |
| **Modra -Kráľová** | **500,00 EUR**  |
| **Plavé Vozokany** | **230,00 EUR**  |
| **Senica Čáčov** | **500,00 EUR**  |
| **Sobotište** | **500,00 EUR**  |
| **Očová**  | **500,00 EUR**  |
| **Tornaľa** | **500,00 EUR**  |
| **Kremnica** | **500,00 EUR**  |
| **Trnava** | **500,00 EUR**  |
| **POS** | **500,00 EUR**  |
| **ZVS** | **500,00 EUR**  |
| **DNS** | **400,00 EUR**  |
| **Moravské Lieskové** | **500,00 EUR**  |
| **Klenovec** | **500,00 EUR**  |
| **Odvod do Fondu VM GBÚ** | **1 065,26 EUR**  |
| **Príspevok pre CZ Kežmarok** | **1 500,00 EUR**  |
| **SPOLU** | **8 695,26 EUR**  |

Predsedníctvo fondu ZD ECAV zverejnilo v decembri 2022 **Výzvu Západného dištriktu ECAV na Slovensku na predkladanie žiadostí o poskytnutie dotácie z Fondu misie ZD na realizáciu misijných podujatí v cirkevných zboroch a seniorátoch na území ZD ECAV v roku 2023.**

Cieľom výzvy bolo podporiť realizáciu misijných podujatí v seniorátoch a cirkevných zboroch na území ZD ECAV v roku 2023. Požiadať o dotáciu sú oprávnené všetky senioráty a cirkevné zbory na území ZD, ktoré majú vysporiadané všetky záväzky voči ZD a majú zabezpečené finančné prostriedky vo výške min. 10% z rozpočtu projektu. Pomoc je poskytovaná ako dotácia (nenávratný finančný príspevok). Prostriedky sa udeľujú na základe žiadostí schválených Dištriktuálnym presbyterstvom ZD ECAV. Žiadateľ môže podať iba jednu žiadosť o dotáciu. Dotácia sa poskytuje prevodom na bankový účet žiadateľa formou refundácie nákladov, tj. po uskutočnení podujatia a predložení dokladov.

Celková výška finančných prostriedkov z Fondu misie určená na podporu misijných projektov seniorátov a cirkevných zborov na rok 2023 je **8877€**. Dotáciu pre jedného žiadateľa (seniorát alebo cirkevný zbor) je možné poskytnúť v maximálnej výške 500 €.

Žiadosti o poskytnutie dotácie bolo možné podať v termíne od zverejnenia výzvy na webovej stránke ZD ECAV do 31. januára 2023.

V Banskej Bystrici 30. 3. 2023

***Mgr. Andrea Valentová***

 *predsedníčka VM ZD ECAV*